SUPER ตั้งเป้ารายได้ปีนี้ 1.10 หมื่นล. ลุยไฟฟ้าเวียดนาม-ประมูลงานใหม่
SUPER ตั้งเป้ารายได้ปีนี้ แตะ 1.10 หมื่นล. เดินหน้าลุยโรงไฟฟ้าเวียดนาม-รับงานประมูล เสริมแกร่งธุรกิจ
SUPER ตั้งเป้ารายได้ปีนี้ แตะ 1.10 หมื่นล. เดินหน้าลุยโรงไฟฟ้าเวียดนาม-รับงานประมูล เสริมแกร่งธุรกิจ
26 มิ.ย. 2565

นายจอมทรัพย์ โลจายะ ประธานเจ้าหน้าที่บริหาร บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER เปิดเผยกับ “ข่าวหุ้นธุรกิจ” ผ่านรายการ “ข่าวหุ้น” ออกอากาศทางช่อง MCOT HD30 ในวันที่ 21 มิถุนายน 2565 โดยมีประเด็นสำคัญดังนี้
การเข้าซื้อหุ้น “เอเซีย พรีซิชั่น” 13% จะต่อยอดงาน EPC ด้านไหนบ้าง
โดย บริษัท เอเซีย พรีซิชั่น จำกัด (มหาชน) หรือ APCS มีบริษัทลูกชื่อว่า “บริษัท เอทู เทคโนโลยี จำกัด” เป็นบริษัทรับเหมาก่อสร้างทางด้านพลังงานทดแทน ก็ในแง่ของ SUPER ได้ร่วมงานกับ “เอทู” ประมาณ 4 ปีแล้ว ซึ่งเป็นหนึ่งในผู้รับเหมาที่ช่วยสร้างโครงการที่เวียดนามให้เรา และโรงไฟฟ้าให้เรา รวมถึงโครงการลม จึงมองเห็นถึงโอกาสที่ได้จับมือร่วมกันพัฒนาธุรกิจ
แผนพัฒนากำลังการผลิตไฟฟ้าของเวียดนามล่าสุด ออกมาหรือยัง
มีออกมาแล้ว ซึ่งคาดจะประกาศเดือนหน้า โดยพลังลมจะขยับมาอยู่ที่ 18,000 เมกฯ ในช่วง 7 ปี ข้างหน้า
ความแตกต่างระหว่างก่อนหน้านี้กับอนาคตข้างหน้า ภายหลังการเข้าถือหุ้น APCS
ในแง่ของ Synergy จะเพิ่มได้ดีมากขึ้น ซึ่งจะให้เป็น Main supplier ของบริษัทฯ ในแง่ของต้นทุนการบริหารจัดการ ความร่วมทีมจะดีขึ้น และมองเป็น Investment ที่ดี รวมถึง “เอทู” มีทีมวิศวกรรมที่มีความสามารถซึ่งจะช่วยเสริมความรวดเร็วในการเข้าประมูลงาน และความพร้อมในการเตรียมการก่อสร้างในอนาคตได้อย่างเต็มที่
บริษัทฯ ตั้งเป้าหมายรายได้ปีนี้ที่เท่าไหร่
ตั้งเป้าหมายรายได้ปีนี้อยู่ที่ 11,000 ล้านบาท